1उहे समय बप्तिस्मा दिएवाला यूहन्ना यहूदिया प्रदेशके सुनसान जगहमे ऐलै, आर एरं कहिके प्रचार करे लाग्लै, 2"पाप करैले छोड आर परमेश्वरके तरफ मन लगा कहिनेकी स्वर्गके राज्य नज्दिक ऐल छै।" 3कहिनेकी यी उहे छै, जकर विषयमे यशैया परमेश्वरके वक्ताद्वारा एरं कहेल रहै,
4बप्तिस्मा दिएवाला यूहन्ना ऊँटके रुइयाँसे बुन्ल साधारण कपडा पिन्है, आर कम्मरमे चमडाके पेटी बान्है। ओकर भोजन फडिंगा आर जंगलके सहद रहै। 5यरूशलेम सहर आर सभे यहूदिया प्रदेश आर यर्दन लद्दी अगल-बगलके सभे आदमीसब ओकरलगत ऐलै, 6आर आपन-आपन पाप स्वीकार कर्ते यर्दन लद्दीमे यूहन्नासे बप्तिस्मा लिए लाग्लै। 7मगर फरिसी समूहके आदमीसब आर सदुकी समूहके आदमीसिमेसे बहुते आदमीसिके बप्तिस्मा लिए ऐते देखिके ऊ ओकरासिके कहैल्कै, "तुहेंसब जहरिला साँपके जुगुर दुष्ट छैं! तुहेंसब जे एखनिहौं तक पाप करैले छोडिके परमेश्वरके तरफ मन नैलगैलहैं छे, तैय्योपर तोरासिके के सिख्या देल्कौ कि परमेश्वरसे आबेवाला सजायसे बची जैभैं? 8तुहेंसब पाप करैले छोडिके परमेश्वरके तरफ मन लगैलहैं छे ते, यी बातके आपन व्यवहारद्वारा साबित कर। 9आर आपन मनमे यी सोचिके बेफिकिर नै भ्याजो कि, हमरसिके कुल-पिता ते 'अब्राहम' छै। हमे तोरासिके कहैछियौ कि, परमेश्वर यी पत्थलसिसे अब्राहमके लिए सन्तान पैदा करे सकैछै। 10जे आदमीसब पाप करैले छोडिके परमेश्वरके तरफ मन नैलगाबैछै, ऊ परमेश्वरद्वारा दोषी ठहरैल जैतै आर ओकरा आगिनमे झोंकी देल जैतै, ठीक ओहिने जेरंके कुढेर लेल आदमी उटा सभे गाछके जड काटिके आगिनमे झोंकी दैछै जे गाछ बढियाँ फल नैदैछै।
